अगले शैक्षणिक वर्ष से आॅनलाइन दाखिला
विश्वविद्यालयअनुदान आयोग ने देश के सभी केन्द्रीय विश्वविद्यालयों में अगले साल से शैक्षणिक सत्र में सभी कोर्स में आॅनलाइन दाखिला सुनिश्चित करने का निर्देश दिया है।
आयोग के अध्यक्ष डॉ. वेदप्रकाश ने सोमवार को सभी केन्द्रीय विश्वविद्यालयों के कुलपतियों को लिखे पत्र में यह निर्देश दिया है। उन्होंने कहा है कि 2016-17 शैक्षणिक सत्र से सभी पाठ्यक्रमों में आॅनलाइन दाखिला सुनिश्चित किया जाए ताकि दाखिले में केवल पारदर्शिता बल्कि तेजी भी आए।
आयोग ने इसके लिए अगले महीने एक बैठक भी बुलाई है, जिसमें आॅनलाइन दाखिले के क्रियान्वयन की समीक्षा भी की जाएगी। पत्र में कहा गया है कि अगर आपके विश्वविद्यालय में आॅनलाइन दाखिला शुरू हो गया है तो उसके साॅफ्टवेयर की जानकारी तथा प्रक्रिया से यूजीसी को अवगत कराया जाए। आयोग ने सभी कुलपतियों से आॅनलाइन दाखिले के संबंध में प्रगति से भी यूजीसी को अवगत कराने का निर्देश दिया है।
hin_Deva hin_Deva hin_Deva hin_Deva